Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Predpokladá sa vplyv na verejné financie, konkrétne navrhovaný zákon bude predpokladať navýšenie finančných prostriedkov na kapitálové, bežné a mzdové výdavky v rozpočtových kapitolách Ministerstva vnútra SR a Generálnej prokuratúry SR.

Pokiaľ ide rozpočtovú kapitolu Ministerstva vnútra SR predpokladá sa ročná potreba finančných prostriedkov na pokrytie mzdových nákladov mimo odvodov vo výške približne 449.000 € (13,5 mil. Sk). S tým súvisiace predpokladané prvotné náklady na kapitálové výdavky (nad 1.000 €) budú predstavovať približne 184.000 € (5,5 mil. Sk) a bežné výdavky 31.000 € (0,9 mil. Sk).
V rozpočtovej kapitole Generálnej prokuratúry SR sa predpokladá potreba nárastu počtu prokurátorov na úrovni okresných prokuratúr o 108 prokurátorov, na úrovni krajských prokuratúr o 16 prokurátorov a na Generálnej prokuratúre SR o 2 prokurátorov. Vyčíslenie ďalších nákladov bude predmetom bližšej konkretizácie v legislatívnom procese.

2.	Vplyvy na obyvateľov, hospodárenie podnikateľskej sféry a iných právnických osôb: 
Legislatívny zámer nebude mať dopad na obyvateľov, hospodárenie podnikateľskej sféry a iných právnických osôb.  

3.	Vplyvy na životné prostredie:  
Legislatívny zámer nebude mať dopad na životné prostredie.  

4.	Vplyvy na zamestnanosť:
Legislatívny zámer bude mať pozitívny dopad na zamestnanosť, nakoľko sa predpokladá navýšenie počtu prokurátorov a príslušníkov Policajného zboru.  

5.	Vplyvy na podnikateľské prostredie:
Legislatívny zámer nebude mať priamy dopad na podnikateľské prostredie.